31986L0214
L 152/45
JURNALUL OFÍCIAL AL UNIUNII EUROPENE
DIRECTIVA CONSILIULUI
din 26 mai 1986
de modificare a Directivei 79/117/CEE privind interzicerea introducerii pe piață și folosirii produselor fitofarmaceutice care conțin anumite substanțe active
(86/214/CEE)
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 100,
având în vedere propunerea Comisiei,
întrucât Directiva 79/117/CEE a Consiliului din 21 decembrie 1978 privind interzicerea introducerii pe piață și folosirii produselor fitosanitare care conțin anumite substanțe active (1), astfel cum a fost modificată ultima dată prin Directiva 85/298/CEE a Comisiei (2), impune statelor membre să se asigure că produsele fitosanitare care conțin una sau mai multe dintre substanțele active enumerate în anexă nu pot fi introduse pe piață sau folosite decât pe baza anumitor derogări temporare;
întrucât articolul 6 alineatul (1) din directiva în cauză prevede adoptarea de către Comisie a anumitor modificări la anexă, după consultarea, dacă este cazul, a Comitetului științific pentru pesticide înființat prin Decizia 78/436/CEE a Comisiei (3) și după convocarea Comitetului permanent fitosanitar înființat prin Decizia 76/894/CEE a Consiliului (4);
întrucât articolul 6 alineatul (2) din directiva menționată anterior limitează aplicarea respectivei proceduri la o perioadă de cinci ani începând cu 1 ianuarie 1981, dar stabilește că, hotărând în unanimitate la propunerea Comisiei, Consiliul poate decide, fie să prelungească valabilitatea procedurii, fie să elimine orice limitare a aplicării sale;
întrucât limitarea aplicării procedurii în cauză avea ca obiect să permită verificarea bunei sale funcționări; întrucât experiența dobândită este pozitivă și ar trebui, așadar, să se elimine limitarea,
ADOPTĂ PREZENTA DIRECTIVĂ:
Articolul 1
Articolul 6 alineatul (2) din Directiva 79/117/CEE se abrogă.
Articolul 2
Prezenta directivă se adresează statelor membre.
Adoptată la Bruxelles, 26 mai 1986.